Document ID: 31985R1748

31985R1748
L 167/26
JURNALUL OFÍCIAL AL UNIUNII EUROPENE
REGULAMENTUL (CEE) NR. 1748/85 AL COMISIEI
din 25 iunie 1985
privind procedura de stabilire a conținutului de substanțe grase din făina de porumb de la subpoziția 11.01 E și din crupele și grișul de porumb de la subpoziția 11.02 A V din Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 97/69 al Consiliului din 16 ianuarie 1969 cu privire la măsurile ce sunt luate pentru aplicarea uniformă a nomenclaturii Tarifului Vamal Comun (1), astfel cum a fost modificat ultima dată prin Regulamentul (CEE) nr. 2055/84 (2), în special articolul 3,
întrucât, pentru asigurarea unei aplicări uniforme a Nomenclaturii Tarifului Vamal Comun, trebuie adoptate dispoziții cu privire la clasificarea făinei de porumb și a crupelor și grișului de porumb;
întrucât, în conformitate cu subpozițiile 11.01 E și 11.02 A V din nomenclatura Tarifului Vamal Comun anexată Regulamentului (CEE) nr. 950/68 (3) al Consiliului, astfel cum a fost modificat ultima dată prin Regulamentul (CEE) nr. 3400/84 (4), făina de porumb și crupele și grișul de porumb sunt clasificate după conținutul de substanțe grase;
întrucât trebuie definită o metodă de stabilire a conținutului de substanțe grase;
întrucât, în urma studiilor desfășurate, procedura prevăzută în anexa prezentului regulament apare ca oferind cele mai bune garanții;
întrucât măsurile prevăzute de prezentul regulament sunt conforme cu avizul Comitetului pentru nomenclatura Tarifului Vamal Comun,
ADOPTĂ PREZENTUL REGULAMENT:
Articolul 1
Conținutul de substanțe grase din făina de porumb de la subpoziția 11.01 E și al crupelor și grișului de porumb de la subpoziția 11.02 A V din Tariful Vamal Comun se determină în conformitate cu procedura descrisă în anexă.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 iunie 1985.

Labels: 3
17
16